הוויז

הוויז (בהונגרית: Hévíz) היא עיר במחוז זאלה בדרום-מערב הונגריה. העיר שוכנת בקרבת אגם הוויז, אגם מעיינות חמים טבעיים ייחודיים, ההופך את העיר ליעד התיירותי המבוקש ביותר בהונגריה אחרי בודפשט. בשנת 2017 נחתם הסכם ברית ערים בין הוויז למועצה אזורית שומרון במסגרתו ניסו ראש העיר הוויז וראש המועצה יוסי דגן לקדם טיסה ישירה בין נתב"ג לבין נמל התעופה הוויז-בלטון הנמצא בקרבתה.

היסטוריה
אפקט הריפוי של אגם הוויז היה מוכר עוד לרומאים אשר ראו במים כבעלי סגולות מרפא. בשנת 1980 נאספו מן האגם ממצאים מהתקופה הרומאית על ידי צוללנים וכן נתגלה מעין מזבח הנמצא ליד האגם. ממצאים שונים הראו כי גם האוכלוסייה הגרמנית והסלאבית השתמשה באגם. האזכור הראשון של הוויז בכתב מופיע בתעודה המתוארכת לשנת 1328.

היישוב של היום נוסד בשנת 1946 על ידי שילוב של שני הכפרים אגרגי (Egregy) והוויזסנטנדראס (Hévízszentandrás). במאי 1992 קיבל תואר עיר.

תיירות
עיקר העיסוק של תושבי העיר נסוב סביב התיירות, בשנת 2012 ביקרו בעיר מעל מיליון תיירים. 

הוויז הוא היישוב השני הפופולרי ביותר מבחינת תיירות בהונגריה לאחר בודפשט; עיקר התיירים מגיעים מגרמניה (258,000), רוסיה (181,000) ואוסטריה (97,000). הפופולריות של אגם הוויז נובעת מאפקט הריפוי המיוחס לו. כיום, מאות אלפי התיירים מבקרים בספא שיש לו מסורות ספא בנות למעלה ממאתיים שנה.

הוויז חברה באיגוד הלאומי של המרחצאות ההונגריים.

קהילה יהודית

בכפרים מהם הוקמה הוויז חיו עשרות בודדות של יהודים בתקופות זמן שונות

ובהוויז היה בית כנסת יהודי

ערים תאומות

קישורים חיצוניים

 
 המועצה האזורית שומרון מקדמת קו טיסה ישיר שיחבר בין נתב"ג לעיירה הוויז בהונגריה

הערות שוליים

הונגריה: ערים
מקומות מרפא
קהילות יהודיות שהושמדו בשואה
קהילות יהודיות בהונגריה